

**REPUBLIKA HRVATSKA**

**ŽUPANIJA PRIMORSKO GORANSKA**

**GRAD CRES**

**GRADONAČELNIK**

Klasa: 943-01/18-1/16

Ur.broj: 2213/02-02-18-13

U Cresu, 21. studeni 2018. godine

**GRAD CRES**

**GRADSKO VIJEĆE**

**- ovdje-**

**Prijedlog Odluke o utvrđenju najpovoljnije ponude** **i sklapanju kupoprodajnog ugovora za nekretnine oznaka č.zem. 61/1, č.zem. 61/2, č.zem. 62/1 te č.zem 62/2, sve k.o. Cres, u vlasništvu Grada Cresa**

**I. Pravna osnova za donošenje predložene Odluke**

Pravna osnova za donošenje ove Odluke proizlazi iz članka 35. i članka 391. stavak 1. Zakona o vlasništvu i drugim stvarnim pravima (NN br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14) i članka 48., stavak 1. točka 5. Zakona o lokalnoj i područnoj (regionalnoj) samoupravi (NN br. [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261), [129/05](http://www.zakon.hr/cms.htm?id=262), [109/07](http://www.zakon.hr/cms.htm?id=263), [125/08](http://www.zakon.hr/cms.htm?id=264), [36/09](http://www.zakon.hr/cms.htm?id=265), [36/09](http://www.zakon.hr/cms.htm?id=266), [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285), 137/15, 123/17) te članka 29. Statuta Grada Cresa (SN PGŽ br. 29/09, 14/13, 05/18).

**II. Ocjena stanja i obrazloženje Odluke**

Odlukom Gradskog vijeća Grada Cresa, Klasa: 943-01/18-1/16, Urbroj: 2213/02-02-18-11 od 22. listopada 2018. godine odlučeno je o raspisivanju javnog natječaja za prodaju nekretnina oznaka č.zem. 61/1, č.zem. 61/2, č.zem. 62/1 te č.zem 62/2, sve k.o. Cres, u vlasništvu Grada Cresa po početnoj cijeni od 319.000,00 kuna. Početna cijena nekretnine određena je Elaboratom procjene vrijednosti nekretnine stalnog sudskog vještaka u građevinarstvu Željka Jovića, ing.građ. iz Rijeke, od dana 19. rujna 2018. godine.

Javni natječaj za prodaju predmetnih nekretnina objavljen je dana 31. listopada 2018. godine na oglasnoj ploči Grada Cresa i na službenoj web stranici Grada Cresa [www.cres.hr](http://www.cres.hr), a obavijest o raspisanom natječaju objavljena je u dnevnom glasilu “Novi list”.

U postupku otvaranja ponuda, provedenog po Povjerenstvu koje je imenovao gradonačelnik Grada Cresa, utvrđeno je da je na natječaj, kao jedina, pristigla ponuda Marina Lijića iz Cresa, Palada 4, OIB: 45653222928, ocijenjena kao pravovremena i potpuna, s ponuđenom kupoprodajnom cijenom u iznosu od 320.100,00 kuna.

Sukladno odredbi članka 48. Zakona o lokalnoj i područnoj (regionalnoj) samoupravi, članka 29. Statuta Grada Cresa, a s obzirom na utvrđenu vrijednost nekretnine i početnu cijenu, o raspolaganju odnosno otuđenju iste odlučuje Gradsko vijeće Grada Cresa.

Slijedom navedenog, predlaže se Gradskom vijeću Grada Cresa da na temelju provedenog javnog natječaja donese Odluku o utvrđenju najpovoljnije ponude i sklapanju kupoprodajnog ugovora sa ponuditeljem Marinom Lijićem iz Cresa, Palada 4, OIB: 45653222928, za nekretnine oznaka č.zem. 61/1, č.zem. 61/2, č.zem. 62/1 te č.zem 62/2, sve k.o. Cres, po ponuđenoj kupoprodajnoj cijeni.

**III. Potrebna sredstva**

Za provođenje predložene Odluke nije potrebno osigurati financijska sredstva.

**Tekst prijedloga Odluke**

Na temelju članka 35. i članka 391. Zakona o vlasništvu i drugim stvarnim pravima (NN br. 91/96, 68/98, 137/99, 22/00, 73/00, 129/00, 114/01, 146/08, 38/09, 153/09, 90/10, 143/12, 152/14), članka 48. Zakona o lokalnoj i područnoj (regionalnoj) samoupravi (NN br. 33/01, 60/01, 129/05, 109/07, 125/08, 36/09, 150/11, 144/12, 123/17) i članka 29. Statuta Grada Cresa (SN PGŽ br. 29/09, 14/13, 5/18 i 25/18), Gradsko vijeće Grada Cresa na sjednici održanoj dana 21. studenog 2018. godine, donijelo je

**Odluku**

**o utvrđenju najpovoljnije ponude na natječaju za prodaju nekretnina oznaka** **č.zem. 61/1, č.zem. 61/2, č.zem. 62/1 te č.zem 62/2, sve k.o. Cres, u vlasništvu Grada Cresa**

**I.**

Na temelju provedenog javnog natječaja Klasa: 943-01/16-1/11, Ur.broj: 2213/02-02-18-9 objavljenog dana 31. listopada 2018. godine, za prodaju nekretnina oznaka č.zem. 61/1, č.zem. 61/2, č.zem. 62/1 te č.zem 62/2, sve k.o. Cres, u vlasništvu Grada Cresa, utvrđuje se kao najpovoljnija ponuda ponuditelja ponuda Marina Lijića iz Cresa, Palada 4, OIB: 45653222928, te se ponuditelj poziva na sklapanje kupoprodajnog ugovora s kupoprodajnom cijenom u iznosu od 320.100,00 kuna.

**II.**

Ovlašćuje se gradonačelnik Grada Cresa na potpis kupoprodajnog ugovora.

**III.**

Ova Odluka stupa na snagu danom donošenja.

Klasa: 943-01/18-1/16

Urbroj: 2213/02-01-18-14

Cres, 21. studeni 2018. godine

GRAD CRES

GRADSKO VIJEĆE

**Predsjednik**

**Marčelo Damijanjević, v.r.**